Spørsmål+og+svar!

//**Spørsmål og svar**. De som har svart på disse spørsmålene er 2 kunst og håndverkslærer, 2 elever og 3 familiemedlemmer. Før de så på presentasjonen ble de fortalt at dette var en gruppeoppgave hvor 4 stk var ute å gikk en tur. Når vi kom tilbake på HiO skulle vi lage en presentasjon av hva vi hadde opplevd på turen vår. Vi skulle gjenskape våre opplevelser. Vi skulle ikke gå tilbake når vi laget presentasjonen, men finne bilder, lyder etc på eks. nettet.// //Etter at de hadde sett på presentasjonen fortalte jeg dem om våre opplevelse av turen som er: Knassing av sko mot is og grus, mye is og snø, glatte trapper, en av oss falt på isen, stillhet, tomme områder, forlatte gater, Ila skole - friminutt med mange barn, Waldemar Thranes gate - mye støy, biler og bråk. Den store kontrasten mellom det stille området rundt St. Hanshaugen kontra mye bråk i Waldemar Thranesgt. Jeg hadde ikke lyst å fortelle dem om hva gruppen tenkte rundt sine opplevelser av turen i forkant. Fordi det ville gi dem som skulle se dette noen føringer jeg ikke ville de skulle ha.//

//Ja eller nei?//
 * //Denne presentasjonen kan den kalles kunst?//**
 * Jente 19 år:** Ja det kan kalles kunst.
 * Mann 28 år:** Nei
 * Gutt 14 år:** Vet ikke
 * Jente 22 år:** Både ja og nei
 * Lærer mann 64 år:** Grenseland
 * Lærer dame 67 år:** Nei, ikke etter min mening
 * Gutt 15 år:** Ja, ok


 * //Kan du begrunne hvorfor?//**
 * Jente 19 år:** Presentasjonene viser hva noen har sett når de har gått tur og observert, vist gjennom en serie med bilder. Jeg vil si at det er kunst fordi det viser en oppfattelse av omverden.
 * Mann 28 år:** Dette faller ikke innenfor min definisjon av kunst - kunst er noe som kan henges på veggen i et galleri. Hadde presentasjonen derimot blitt vist inne på et galleri så hadde settingen gjerne fått meg til å tro at det er kunst.
 * Gutt 14 år:** Kjedelig, vil ikke svare
 * Jente 22 år:** I presentasjonen er det heller et større fokus på vinter, tur og hverdag. jeg ser heller på dette som en "kunstnerisk" presentasjon av vinter. Hadde de vært mer fokusert på farger og former ville jeg tenkt mer på dette som kunst. Og/eller om dette hadde blitt presentert på en annen måte.
 * Lærer 64 år:** Sammensetningen av andres bilder, men skapt av en stemning kanskje litt usammenhengende. Desmond Morris: "Art is man made beauty" Spørsmålet er ofte om det er __god__ eller __dårlig__ kunst
 * Lærer 67 år:** Bilder fra dagliglivet tilfeldig sammensatt er for meg ikke kunst.
 * Gutt 15 år:** Alt som er laget av mennesker er jo kunst

//Ja eller nei?//
 * //Har vi klart å gjenskape stemningen fra denne turen?//**
 * Jente 19 år:** Ja
 * Mann 28 år:** Tja
 * Gutt 14 år:** Kjedelig, vil ikke svare
 * Jente 22 år:** Ikke noe svar
 * Lærer 64 år:** Noe
 * Lærer 67 år:** Ja, det tror jeg
 * Gutt 15 år:** Ja


 * //Kan du si noe om hva du opplever gjennom presentasjonen?//**
 * Jente 19 år:** Man får inntrykk av at det har vært på vinteren, og at man har vært ute i fint vær. Antagelig i et by område. Kanskje innom en park eller noe lignende, et sted der det var stille. Andre steder var det mye støy og det var issette på bakken der de gikk.
 * Mann 28 år:** Uten å vite hvilken stemning som skulle gjenskapes så svarer jeg med hvilke tanker jeg hadde underveis i presentasjonen. Ut på tur, kaldt, liten og litt stresset i stor by, beglodd
 * Gutt 14 år:** Kjedelig, gidder ikke bruke tid på dette
 * Jente 22 år:** Det ville skapt mer interesse dersom det ville vært ly gjennom hele turen. Selve bildene starten gir et godt inntrykk av geometriske former, som gir et mer inntrykk av ordet kunst. Men for meg er kuns noe man kan se på over lengre tid, og få en egen følelse og tanker rundt. Denne presentasjonen gir et inntrykk av by, vinter, mennesker og hverdag.
 * Lærer 64 år:** Litt sprikende, savnet litt mennesker eller andre levende figurer.
 * Lærer 67 år:** En stemning av vinter i Oslo og mangfoldet i en bydel.
 * Gutt 15 år:** Litt stille men fint. Oslo, arkitektur og vanlig daglige ting.